Danmarks trup ved VM i fodbold for kvinder 2023
Den 30. juni 2023 offentliggjorde landstræner Lars Søndergaard (f. 1959) navnene på de 23 spillere, der skulle repræsentere Danmark ved VM i fodbold for kvinder 2023. 
I gruppespillet vandt Danmark 1-0 over Kina den 22. juli 2023, tabte 0-1 til England den 28. juli 2023 og vandt 2-0 over Haiti den 1. august 2023. I ottendedelsfinalen mod Australien den 7. august 2023 tabte Danmark 0-2 og var hermed ude af turneringen.
Pga. en skade måtte Sofie Junge Pedersen forlade VM-lejren blot en uge før Danmarks første kamp. Hun blev erstattet af Sara Thrige, og ved samme lejlighed blev Sofie Bredgaard indkaldt som reserve og træningsspiller.